Seun sterf toe hy uit trein val - Maroela Media
Die Wes-Kaapse polisie het Saterdag inligting, wat op sosiale media versprei is, ontken dat 'n 15-jarige seun dood is toe hy op 'n bewegende trein beroof voordat hy uitgestamp is.
Volgens die inligting, wat saam met 'n foto van die kind wyd versprei word, is Reagon Payne Woensdagmiddag dood nadat hy glo deur rowers van 'n bewegende trein naby die Tygerberg-stasie gestamp is. Sy liggaam is glo later onder 'n brug gevind.
Kapt. FC van Wyk, woordvoerder van die polisie, het egter die bewerings ontken. "Ons kan bevestig dat 'n 15-jarige seun dood is toe hy per ongeluk uit 'n bewegende trein geval het wat van Bellville na Kuilsrivier gery het," het Van Wyk gesê.
"Die seun het naby 'n oop deur gestaan en naby Stikland uitgeval. Hy is nie beroof nie en geen gemene spel word vermoed nie. 'n Geregtelike doodsondersoek is geopen."
Die polisie wou nie bevestig of die oorlede seun wel Reagon Payne is nie.
Geen reg denke sal per ongeluk uit trein val nie.
Iets snaaks moet bebeur het soos 'n speelletjie wat skeef geloop het of met op set.
Die treine is nie veronderstel om te beweeg voordat die deure nie toe is nie. Eis moet ingestel word teen Prasa.